बे लामाजोंनो लटाखाट गामिआव गंनै श्लेब कालभार्ट बानायबाय नाथाय गुबुन लोगो लामानि जेबो राहा गैयैआव बे लामाजों टंला सोहोरआव थांलाय-फैलाय खालामनाय गोबां गामिनि आबादारि, फालांगिआरि, फरायसा-बिगोमा, बायदि बेमारि, खुदिया-गोर्बोआव थानाय बिमा माहारि बयबो जम राजानि दुखु सैनो गोनां जाबोदों৷ टंलानिफ्राय 7-8 किल’मिटार गोजानाव थानाय गामिनि राइजो-राजाफोरा आथिखाल दैज्लां बोथोराव गोबां बेरामआव गोग्लैयोब्लाबो गंसेबो ब्रै-साकानि मटर-गाड़ि लांनो हाया होन्ना खामानि मावगिरि ठिकादार-इन्जिनियार आरो नायदिंगिरि बिथांमोननि सायाव गोबां रागा आरो दुखु मोन्नाय फोरमायदों৷